PATVIRTINTA

Šilalės rajono savivaldybės administracijos

direktoriaus 2024 m. gruodžio 27 d. įsakymu Nr. DĮV-805

**INVESTICIJŲ IR URBANISTIKOS SKYRIAUS STATYBOS INŽINIERIAUS**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Investicijų ir urbanistikos skyriaus (toliau – Skyrius) statybos inžinierius (toliau – statybos inžinierius) yra specialistas, dirbantis pagal darbo sutartį.
2. Pareigybės lygis – A2.
3. Pareigybės pavaldumas – statybos inžinierius tiesiogiai pavaldus Skyriaus vedėjui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

1. Darbuotojas, einantis šias pareigas, turi atitikti šiuos specialius reikalavimus:
   1. turėti aukštąjį universitetinį arba aukštąjį koleginį išsilavinimą;
   2. turėti ne mažesnę kaip 1 metų darbo patirtį statybų organizavimo, priežiūros arba sąmatų rengimo ar atliktų darbų aktų sudarymo srityje;

4.3. išmanyti Lietuvos Respublikos Konstituciją, Lietuvos Respublikos valstybės tarnybos, Lietuvos Respublikos vietos savivaldos, Lietuvos Respublikos viešųjų pirkimų, Lietuvos Respublikos statybos ir Lietuvos Respublikos kelių įstatymus, Lietuvos Respublikos Vyriausybės nutarimus ir kitus teisės aktus, susijusius su patvirtintų funkcijų vykdymu;

4.4. mokėti dirbti šiomis kompiuterinėmis programomis: *MS Word, MS Excel, MS Outlook* ir interneto naršyklėmis;

4.5. mokėti valdyti, kaupti, sisteminti, apibendrinti informaciją, rengti išvadas;

4.6. sklandžiai dėstyti mintis žodžiu ir raštu, išmanyti dokumentų rengimo, tvarkymo ir apskaitos bei teisės aktų rengimo taisykles.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

5. Šias pareigas einantis darbuotojas vykdo šias pareigas:

5.1. rengia Šilalės rajono vietinės reikšmės kelių (gatvių) priežiūros programos projektą, patvirtinus programą, organizuoja šios programos įgyvendinimą;

5.2. atlieka rajono vietinės reikšmės kelių ir gatvių su jiems priklausančiais statiniais techninę ir dokumentinę kontrolę, vykdo Šilalės rajono savivaldybės (toliau – Savivaldybė) kelių naudojimo priežiūrą, siekdamas užtikrinti saugų eismą, gerinti gyventojų susisiekimą;

5.3. organizuoja darbus iš kelių priežiūros ir plėtros programų finansavimo lėšų, skirtų Savivaldybės vietinės reikšmės keliams ir gatvėms tiesti, taisyti (remontuoti) ir prižiūrėti, ir kontroliuoja darbų kokybę;

5.4. rengia Šilalės rajono kelių ir gatvių projektavimo ir priežiūros paslaugų, darbų pirkimams reikalingą dokumentaciją;

5.5. rengia darbų sąmatas, savo kompetencijos ribose;

5.6. vykdo Šilalės rajono vietinės reikšmės kelių (gatvių) priežiūros ir plėtros programos einamąją finansų kontrolę (tikrina, ar atlikti darbai atitinka sutarties reikalavimus, tikrina darbų atlikimo aktus, darbų perdavimo – priėmimo aktus), pasirašydamas ant darbų aktų ir pažymų apie atliktų darbų vertę;

5.7. dalyvauja komisijų ir darbo grupių darbe priimant sprendimus dėl kelių ir jiems priklausančių statiniųnaudojimo;

5.8. nagrinėja įmonių, įstaigų, organizacijų ir gyventojų pareiškimus, skundus ir pagal kompetenciją sprendžia keliamus klausimus;

5.9. pagal kompetenciją vykdo kitus Savivaldybės administracijos direktoriaus, Skyriaus vedėjo nenuolatinio pobūdžio pavedimus tam, kad būtų įgyvendinti Savivaldybės administracijos ir Skyriaus strateginiai planai.

**IV SKYRIUS**

**ATSAKOMYBĖ**

1. Šias pareigas vykdantis darbuotojas atsako už:

6.1. efektyvų ir laiku atliekamą darbą pagal numatytas funkcijas;

6.2. gautos informacijos konfidencialumą;

6.3. dokumentų tvarkymą;

6.4. Vidaus tvarkos taisyklių laikymąsi;

6.5. saugos darbe, priešgaisrinės saugos, elektros saugos reikalavimų laikymąsi;

6.6. savo funkcijų netinkamą vykdymą Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Susipažinau

\_\_\_\_\_\_\_\_\_\_\_\_\_\_\_

(parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_

(data)